               EUROOPAN KOMISSIO
            Bryssel 1.10.2019
            COM(2019) 440 final
            2019/0206(NLE)
            Ehdotus
            NEUVOSTON PÄÄTÖS
            maailmanlaajuista siviilisatelliittinavigointijärjestelmää (GNSS) koskevaan Euroopan yhteisön ja sen jäsenvaltioiden sekä Ukrainan yhteistyösopimukseen liitettävän pöytäkirjan allekirjoittamisesta Euroopan unionin ja sen jäsenvaltioiden puolesta Bulgarian tasavallan, Kroatian tasavallan ja Romanian Euroopan unioniin liittymisen huomioon ottamiseksi

               PERUSTELUT

               1.EHDOTUKSEN TAUSTA

               Oheinen ehdotus on oikeudellinen väline maailmanlaajuista siviilisatelliittinavigointijärjestelmää (GNSS) koskevaan Euroopan yhteisön ja sen jäsenvaltioiden sekä Ukrainan yhteistyösopimukseen liitettävän pöytäkirjan allekirjoittamista varten, jotta Bulgarian tasavallan, Kroatian tasavallan ja Romanian liittyminen Euroopan unioniin voidaan ottaa huomioon.

               Bulgarian tasavallan, Romanian ja Kroatian tasavallan liittymisasiakirjojen mukaisesti kyseiset kolme jäsenvaltiota liittyvät Euroopan unionin ja sen jäsenvaltioiden allekirjoittamiin tai tekemiin kansainvälisiin sopimuksiin kyseisiin sopimuksiin liitettävällä pöytäkirjalla.

               Neuvosto valtuutti 23. lokakuuta 2006 ja 14. syyskuuta 2012 komission aloittamaan neuvottelut kyseessä olevien kolmansien maiden kanssa asianomaisista pöytäkirjoista Bulgarian tasavallan, Romanian ja Kroatian tasavallan unioniin liittymistä silmällä pitäen.

               Maailmanlaajuista siviilisatelliittinavigointijärjestelmää (GNSS) koskeva Euroopan yhteisön ja sen jäsenvaltioiden sekä Ukrainan yhteistyösopimus, jäljempänä ’sopimus’, allekirjoitettiin 1. joulukuuta 2005, ja se tuli voimaan 1. joulukuuta 2013.

               Neuvottelut Ukrainan kanssa saatiin menestyksekkäästi päätökseen verbaalinoottien vaihdolla.

               Komissio pitää neuvottelujen tuloksia tyydyttävinä ja ehdottaa, että neuvosto allekirjoittaisi pöytäkirjan Euroopan unionin ja sen jäsenvaltioiden puolesta. Kun pöytäkirja on allekirjoitettu, neuvoston olisi tehtävä pöytäkirja Euroopan unionin ja sen jäsenvaltioiden puolesta.

               2.EHDOTUKSEN OIKEUDELLINEN SISÄLTÖ

               Ehdotetulla pöytäkirjalla otetaan Bulgarian tasavalta, Romania ja Kroatian tasavalta sopimuksen sopimuspuoliksi ja velvoitetaan EU laatimaan sopimus todistusvoimaisena toisintona bulgarian, romanian ja kroaatin kielillä.

               Komissio ehdottaa, että neuvosto valtuuttaisi maailmanlaajuista siviilisatelliittinavigointijärjestelmää (GNSS) koskevaan Euroopan yhteisön ja sen jäsenvaltioiden sekä Ukrainan yhteistyösopimukseen liitettävän pöytäkirjan allekirjoittamisen Euroopan unionin ja sen jäsenvaltioiden puolesta Bulgarian tasavallan, Kroatian tasavallan ja Romanian Euroopan unioniin liittymisen huomioon ottamiseksi.

               Kun pöytäkirja on allekirjoitettu, neuvosto tarkastelee toista, pöytäkirjan tekemistä koskevaa ehdotusta.

               2019/0206 (NLE)

               Ehdotus

               NEUVOSTON PÄÄTÖS

               maailmanlaajuista siviilisatelliittinavigointijärjestelmää (GNSS) koskevaan Euroopan yhteisön ja sen jäsenvaltioiden sekä Ukrainan yhteistyösopimukseen liitettävän pöytäkirjan allekirjoittamisesta Euroopan unionin ja sen jäsenvaltioiden puolesta Bulgarian tasavallan, Kroatian tasavallan ja Romanian Euroopan unioniin liittymisen huomioon ottamiseksi

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 172 artiklan luettuna yhdessä sen 218 artiklan 5 kohdan kanssa,

               ottaa huomioon Bulgarian tasavallan, Romanian ja Kroatian tasavallan liittymisasiakirjat ja erityisesti niiden 6 artiklan 2 kohdan,

               ottaa huomioon Euroopan komission ehdotuksen

               sekä katsoo seuraavaa:

               (1)Maailmanlaajuista siviilisatelliittinavigointijärjestelmää (GNSS) koskeva Euroopan yhteisön ja sen jäsenvaltioiden sekä Ukrainan yhteistyösopimus, jäljempänä ’sopimus’, allekirjoitettiin 1 päivänä joulukuuta 2005, ja se tuli voimaan 1 päivänä joulukuuta 2013.

               (2)Bulgaria ja Romania liittyivät unioniin 1 päivänä tammikuuta 2007 ja Kroatia 1 päivänä heinäkuuta 2013.

               (3)Liittymisestä mainittuun sopimukseen sovitaan Bulgarian, Kroatian ja Romanian liittymisasiakirjojen 6 artiklan 2 kohdan mukaisesti tekemällä sopimukseen pöytäkirja. Liittymisasiakirjan 6 artiklan 2 kohdan mukaisesti tällaiseen liittymiseen sovelletaan yksinkertaistettua menettelyä, jossa pöytäkirjan tekevät neuvosto, joka tekee ratkaisunsa yksimielisesti jäsenvaltioiden puolesta, ja kyseessä olevat kolmannet maat.

               (4)Neuvosto valtuutti 23 päivänä lokakuuta 2006 ja 14 päivänä syyskuuta 2012 komission aloittamaan neuvottelut kyseessä olevien kolmansien maiden kanssa unionin ja sen jäsenvaltioiden tekemiin kansainvälisiin sopimuksiin liitettävien pöytäkirjojen tekemisestä.

               (5)Komissio sai onnistuneesti verbaalinoottien vaihdolla päätökseen maailmanlaajuista siviilisatelliittinavigointijärjestelmää (GNSS) koskevaan Euroopan yhteisön ja sen jäsenvaltioiden sekä Ukrainan yhteistyösopimukseen liitettävästä pöytäkirjasta, jäljempänä ’pöytäkirja’, Ukrainan kanssa käydyt neuvottelut, jotta Bulgarian tasavallan, Kroatian tasavallan ja Romanian liittyminen Euroopan unioniin voidaan ottaa huomioon.

               (6)Pöytäkirja olisi allekirjoitettava Euroopan unionin ja sen jäsenvaltioiden puolesta sillä varauksella, että sen tekeminen saatetaan myöhemmin päätökseen,

               ON HYVÄKSYNYT TÄMÄN PÄÄTÖKSEN:

               1 artikla

               Hyväksytään maailmanlaajuista siviilisatelliittinavigointijärjestelmää (GNSS) koskevaan Euroopan yhteisön ja sen jäsenvaltioiden sekä Ukrainan yhteistyösopimukseen liitettävän pöytäkirjan, jolla Bulgarian tasavallan, Kroatian tasavallan ja Romanian liittyminen Euroopan unioniin voidaan ottaa huomioon, allekirjoittaminen unionin ja sen jäsenvaltioiden puolesta.

               2 artikla

               Neuvoston pääsihteeristö laatii valtakirjan, jolla pöytäkirjan neuvottelijan nimeämä henkilö (nimeämät henkilöt) valtuutetaan allekirjoittamaan pöytäkirja unionin ja sen jäsenvaltioiden puolesta sillä varauksella, että sen tekeminen saatetaan päätökseen.

               3 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

    ---documentbreak---

               EUROOPAN KOMISSIO
            Bryssel 1.10.2019
            COM(2019) 440 final
            LIITE
            asiakirjaan
            EhdotusNEUVOSTON PÄÄTÖKSEKSI
            maailmanlaajuista siviilisatelliittinavigointijärjestelmää (GNSS) koskevaan Euroopan yhteisön ja sen jäsenvaltioiden sekä Ukrainan yhteistyösopimukseen liitettävän pöytäkirjan allekirjoittamisesta Euroopan unionin ja sen jäsenvaltioiden puolesta Bulgarian tasavallan, Kroatian tasavallan ja Romanian Euroopan unioniin liittymisen huomioon ottamiseksi

               MAAILMANLAAJUISTA SIVIILISATELLIITTINAVIGOINTIJÄRJESTELMÄÄ (GNSS) KOSKEVAAN EUROOPAN YHTEISÖN JA SEN JÄSENVALTIOIDEN SEKÄ UKRAINAN YHTEISTYÖSOPIMUKSEEN LIITETTÄVÄ PÖYTÄKIRJA

               BULGARIAN TASAVALLAN, KROATIAN TASAVALLAN JA ROMANIAN EUROOPAN UNIONIIN LIITTYMISEN HUOMIOON OTTAMISEKSI

               EUROOPAN UNIONI

               sekä

               BELGIAN KUNINGASKUNTA,

               BULGARIAN TASAVALTA,

               TŠEKIN TASAVALTA,

               TANSKAN KUNINGASKUNTA,

               SAKSAN LIITTOTASAVALTA,

               VIRON TASAVALTA,

               IRLANTI,

               HELLEENIEN TASAVALTA,

               ESPANJAN KUNINGASKUNTA,

               RANSKAN TASAVALTA,

               KROATIAN TASAVALTA,

               ITALIAN TASAVALTA,

               KYPROKSEN TASAVALTA,

               LATVIAN TASAVALTA,

               LIETTUAN TASAVALTA,

               LUXEMBURGIN SUURHERTTUAKUNTA,

               UNKARI,

               MALTAN TASAVALTA,

               ALANKOMAIDEN KUNINGASKUNTA,

               ITÄVALLAN TASAVALTA,

               PUOLAN TASAVALTA,

               PORTUGALIN TASAVALTA,

               ROMANIA,

               SLOVENIAN TASAVALTA,

               SLOVAKIAN TASAVALTA,

               SUOMEN TASAVALTA,

               RUOTSIN KUNINGASKUNTA,

               ISON-BRITANNIAN JA POHJOIS-IRLANNIN YHDISTYNYT KUNINGASKUNTA,

               jäljempänä ’jäsenvaltiot’,

               sekä

               UKRAINA, jotka

               PALAUTTAVAT MIELIIN maailmanlaajuista siviilisatelliittinavigointijärjestelmää (GNSS) koskevan Euroopan yhteisön ja sen jäsenvaltioiden sekä Ukrainan yhteistyösopimuksen, jäljempänä ’sopimus’, joka allekirjoitettiin 1 päivänä joulukuuta 2005 ja joka tuli voimaan 1 päivänä joulukuuta 2013, ja erityisesti sen 17 artiklan 3 kohdan,

               OTTAVAT HUOMIOON Bulgarian tasavallan ja Romanian liittymisen Euroopan unioniin 1 päivänä tammikuuta 2007 ja Kroatian tasavallan liittymisen Euroopan unioniin 1 päivänä heinäkuuta 2013,

               TOIVOVAT, että Bulgarian tasavalta, Kroatian tasavalta ja Romania liittyvät sopimukseen,

               TOTEAVAT, että Bulgarian tasavallan ja Romanian liittymisehdoista ja niiden sopimusten mukautuksista, joihin Euroopan unioni perustuu, tehdyn asiakirjan 6 artiklan 2 kohdan mukaisesti ja Kroatian tasavallan liittymisehdoista ja niiden sopimusten mukautuksista, joihin Euroopan unioni perustuu, tehdyn asiakirjan 6 artiklan 2 kohdan mukaisesti kyseisten maiden liittymisestä sopimukseen sovitaan tekemällä sopimukseen pöytäkirja,

               OVAT SOPINEET SEURAAVAA:

               1 ARTIKLA

               Bulgarian tasavallasta, Kroatian tasavallasta ja Romaniasta tulee maailmanlaajuista siviilisatelliittinavigointijärjestelmää (GNSS) koskevan Euroopan yhteisön ja sen jäsenvaltioiden sekä Ukrainan yhteistyösopimuksen sopimuspuolia, ja niiden on muiden jäsenvaltioiden tapaan hyväksyttävä ja otettava huomioon sopimuksen teksti.

               2 ARTIKLA

               Tämä pöytäkirja on erottamaton osa sopimusta.

               3 ARTIKLA

               Sopimuksen tekstit, jotka on laadittu bulgarian, kroaatin ja romanian kielillä, liitetään tähän pöytäkirjaan.

               4 ARTIKLA

               Tämä pöytäkirja tulee voimaan sitä päivää seuraavan kuukauden ensimmäisenä päivänä, jona sopimuspuolet ovat ilmoittaneet diplomaattinooteilla sopimuksen tallettajalle tämän pöytäkirjan voimaantulon edellyttämien sisäisten oikeudellisten menettelyjensä päätökseen saattamisesta.

               TÄMÄN VAKUUDEKSI allekirjoittaneet, siihen asianmukaisesti valtuutettuina, ovat allekirjoittaneet tämän pöytäkirjan.

               TEHTY kahtena kappaleena xxxx:ssa, xx päivänä ...kuuta vuonna kaksituhattazz, bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja ukrainan kielellä, ja jokainen teksti on yhtä todistusvoimainen.

                        EUROOPAN UNIONIN JA SEN JÄSENVALTIOIDEN PUOLESTA

                        UKRAINAN PUOLESTA


               EUROOPAN KOMISSIO
            Bryssel 1.10.2019
            COM(2019) 441 final
            LIITE
            asiakirjaan
            EhdotusNEUVOSTON PÄÄTÖKSEKSI
            maailmanlaajuista siviilisatelliittinavigointijärjestelmää (GNSS) koskevaan Euroopan yhteisön ja sen jäsenvaltioiden sekä Ukrainan yhteistyösopimukseen liitettävän pöytäkirjan tekemisestä Euroopan unionin ja sen jäsenvaltioiden puolesta Bulgarian tasavallan, Kroatian tasavallan ja Romanian Euroopan unioniin liittymisen huomioon ottamiseksi

               MAAILMANLAAJUISTA SIVIILISATELLIITTINAVIGOINTIJÄRJESTELMÄÄ (GNSS) KOSKEVAAN EUROOPAN YHTEISÖN JA SEN JÄSENVALTIOIDEN SEKÄ UKRAINAN YHTEISTYÖSOPIMUKSEEN LIITETTÄVÄ PÖYTÄKIRJA

               BULGARIAN TASAVALLAN, KROATIAN TASAVALLAN JA ROMANIAN EUROOPAN UNIONIIN LIITTYMISEN HUOMIOON OTTAMISEKSI

               EUROOPAN UNIONI

               sekä

               BELGIAN KUNINGASKUNTA,

               BULGARIAN TASAVALTA,

               TŠEKIN TASAVALTA,

               TANSKAN KUNINGASKUNTA,

               SAKSAN LIITTOTASAVALTA,

               VIRON TASAVALTA,

               IRLANTI,

               HELLEENIEN TASAVALTA,

               ESPANJAN KUNINGASKUNTA,

               RANSKAN TASAVALTA,

               KROATIAN TASAVALTA,

               ITALIAN TASAVALTA,

               KYPROKSEN TASAVALTA,

               LATVIAN TASAVALTA,

               LIETTUAN TASAVALTA,

               LUXEMBURGIN SUURHERTTUAKUNTA,

               UNKARI,

               MALTAN TASAVALTA,

               ALANKOMAIDEN KUNINGASKUNTA,

               ITÄVALLAN TASAVALTA,

               PUOLAN TASAVALTA,

               PORTUGALIN TASAVALTA,

               ROMANIA,

               SLOVENIAN TASAVALTA,

               SLOVAKIAN TASAVALTA,

               SUOMEN TASAVALTA,

               RUOTSIN KUNINGASKUNTA,

               ISON-BRITANNIAN JA POHJOIS-IRLANNIN YHDISTYNYT KUNINGASKUNTA,

               jäljempänä ’jäsenvaltiot’,

               sekä

               UKRAINA, jotka

               PALAUTTAVAT MIELIIN maailmanlaajuista siviilisatelliittinavigointijärjestelmää (GNSS) koskevan Euroopan yhteisön ja sen jäsenvaltioiden sekä Ukrainan yhteistyösopimuksen, jäljempänä ’sopimus’, joka allekirjoitettiin 1 päivänä joulukuuta 2005 ja joka tuli voimaan 1 päivänä joulukuuta 2013, ja erityisesti sen 17 artiklan 3 kohdan,

               OTTAVAT HUOMIOON Bulgarian tasavallan ja Romanian liittymisen Euroopan unioniin 1 päivänä tammikuuta 2007 ja Kroatian tasavallan liittymisen Euroopan unioniin 1 päivänä heinäkuuta 2013,

               TOIVOVAT, että Bulgarian tasavalta, Kroatian tasavalta ja Romania liittyvät sopimukseen,

               TOTEAVAT, että Bulgarian tasavallan ja Romanian liittymisehdoista ja niiden sopimusten mukautuksista, joihin Euroopan unioni perustuu, tehdyn asiakirjan 6 artiklan 2 kohdan mukaisesti ja Kroatian tasavallan liittymisehdoista ja niiden sopimusten mukautuksista, joihin Euroopan unioni perustuu, tehdyn asiakirjan 6 artiklan 2 kohdan mukaisesti kyseisten maiden liittymisestä sopimukseen sovitaan tekemällä sopimukseen pöytäkirja,

               OVAT SOPINEET SEURAAVAA:

               1 ARTIKLA

               Bulgarian tasavallasta, Kroatian tasavallasta ja Romaniasta tulee maailmanlaajuista siviilisatelliittinavigointijärjestelmää (GNSS) koskevan Euroopan yhteisön ja sen jäsenvaltioiden sekä Ukrainan yhteistyösopimuksen sopimuspuolia, ja niiden on muiden jäsenvaltioiden tapaan hyväksyttävä ja otettava huomioon sopimuksen teksti.

               2 ARTIKLA

               Tämä pöytäkirja on erottamaton osa sopimusta.

               3 ARTIKLA

               Sopimuksen tekstit, jotka on laadittu bulgarian, kroaatin ja romanian kielillä, liitetään tähän pöytäkirjaan.

               4 ARTIKLA

               Tämä pöytäkirja tulee voimaan sitä päivää seuraavan kuukauden ensimmäisenä päivänä, jona sopimuspuolet ovat ilmoittaneet diplomaattinooteilla sopimuksen tallettajalle tämän pöytäkirjan voimaantulon edellyttämien sisäisten oikeudellisten menettelyjensä päätökseen saattamisesta.

               TÄMÄN VAKUUDEKSI allekirjoittaneet, siihen asianmukaisesti valtuutettuina, ovat allekirjoittaneet tämän pöytäkirjan.

               TEHTY kahtena kappaleena xxxx:ssa, xx päivänä ...kuuta vuonna kaksituhattazz, bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja ukrainan kielellä, ja jokainen teksti on yhtä todistusvoimainen.

                        EUROOPAN UNIONIN JA SEN JÄSENVALTIOIDEN PUOLESTA

                        UKRAINAN PUOLESTA

    ---documentbreak---

               EUROOPAN KOMISSIO
            Bryssel 1.10.2019
            COM(2019) 441 final
            2019/0207(NLE)
            Ehdotus
            NEUVOSTON PÄÄTÖS
            maailmanlaajuista siviilisatelliittinavigointijärjestelmää (GNSS) koskevaan Euroopan yhteisön ja sen jäsenvaltioiden sekä Ukrainan yhteistyösopimukseen liitettävän pöytäkirjan tekemisestä Euroopan unionin ja sen jäsenvaltioiden puolesta Bulgarian tasavallan, Kroatian tasavallan ja Romanian Euroopan unioniin liittymisen huomioon ottamiseksi

               PERUSTELUT

               1.EHDOTUKSEN TAUSTA

               Oheinen ehdotus on oikeudellinen väline maailmanlaajuista siviilisatelliittinavigointijärjestelmää (GNSS) koskevaan Euroopan yhteisön ja sen jäsenvaltioiden sekä Ukrainan yhteistyösopimukseen liitettävän pöytäkirjan tekemistä varten, jotta Bulgarian tasavallan, Kroatian tasavallan ja Romanian liittyminen Euroopan unioniin voidaan ottaa huomioon.

               Bulgarian tasavallan, Romanian ja Kroatian tasavallan liittymisasiakirjojen mukaisesti kyseiset kolme jäsenvaltiota liittyvät Euroopan unionin ja sen jäsenvaltioiden allekirjoittamiin tai tekemiin kansainvälisiin sopimuksiin kyseisiin sopimuksiin liitettävällä pöytäkirjalla.

               Maailmanlaajuista siviilisatelliittinavigointijärjestelmää (GNSS) koskeva Euroopan yhteisön ja sen jäsenvaltioiden sekä Ukrainan yhteistyösopimus, jäljempänä ’sopimus’, allekirjoitettiin 1. joulukuuta 2005, ja se tuli voimaan 1. joulukuuta 2013.

               Sen jälkeen kun [....] oli annettu neuvoston päätös sopimukseen liitettävän pöytäkirjan allekirjoittamisesta, jotta Bulgarian tasavallan, Romanian ja Kroatian tasavallan liittyminen Euroopan unioniin voidaan ottaa huomioon, pöytäkirja allekirjoitettiin Ukrainan edustajan kanssa [….].

               Ehdotetulla pöytäkirjalla otetaan Bulgarian tasavalta, Kroatian tasavalta ja Romania sopimuksen sopimuspuoliksi ja velvoitetaan EU laatimaan sopimus todistusvoimaisena toisintona bulgarian, kroaatin ja romanian kielillä.

               2.EHDOTUKSEN OIKEUDELLINEN SISÄLTÖ

               Kun pöytäkirja on allekirjoitettu, komissio ehdottaa, että neuvosto valtuuttaisi maailmanlaajuista siviilisatelliittinavigointijärjestelmää (GNSS) koskevaan Euroopan yhteisön ja sen jäsenvaltioiden sekä Ukrainan yhteistyösopimukseen liitettävän pöytäkirjan tekemisen Euroopan unionin ja sen jäsenvaltioiden puolesta Bulgarian tasavallan, Kroatian tasavallan ja Romanian Euroopan unioniin liittymisen huomioon ottamiseksi.

               2019/0207 (NLE)

               Ehdotus

               NEUVOSTON PÄÄTÖS

               maailmanlaajuista siviilisatelliittinavigointijärjestelmää (GNSS) koskevaan Euroopan yhteisön ja sen jäsenvaltioiden sekä Ukrainan yhteistyösopimukseen liitettävän pöytäkirjan tekemisestä Euroopan unionin ja sen jäsenvaltioiden puolesta Bulgarian tasavallan, Kroatian tasavallan ja Romanian Euroopan unioniin liittymisen huomioon ottamiseksi

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 172 artiklan luettuna yhdessä sen 218 artiklan 6 kohdan a alakohdan kanssa,

               ottaa huomioon Bulgarian tasavallan, Romanian ja Kroatian tasavallan liittymisasiakirjat ja erityisesti niiden 6 artiklan 2 kohdan,

               ottaa huomioon Euroopan komission ehdotuksen,

               ottaa huomioon Euroopan parlamentin lausunnon

               sekä katsoo seuraavaa:

               (1)Maailmanlaajuista siviilisatelliittinavigointijärjestelmää (GNSS) koskeva Euroopan yhteisön ja sen jäsenvaltioiden sekä Ukrainan yhteistyösopimus, jäljempänä ’sopimus’, allekirjoitettiin 1 päivänä joulukuuta 2005, ja se tuli voimaan 1 päivänä joulukuuta 2013.

               (2)Bulgaria ja Romania liittyivät unioniin 1 päivänä tammikuuta 2007 ja Kroatia 1 päivänä heinäkuuta 2013.

               (3)Liittymisestä mainittuun sopimukseen sovitaan Bulgarian, Kroatian ja Romanian liittymisasiakirjojen 6 artiklan 2 kohdan mukaisesti tekemällä sopimukseen pöytäkirja. Liittymisasiakirjan 6 artiklan 2 kohdan mukaisesti tällaiseen liittymiseen sovelletaan yksinkertaistettua menettelyä, jossa pöytäkirjan tekevät neuvosto, joka tekee ratkaisunsa yksimielisesti jäsenvaltioiden puolesta, ja kyseessä olevat kolmannet maat.

               (4)Neuvosto valtuutti 23 päivänä lokakuuta 2006 ja 14 päivänä syyskuuta 2012 komission aloittamaan neuvottelut kyseessä olevien kolmansien maiden kanssa unionin ja sen jäsenvaltioiden tekemiin kansainvälisiin sopimuksiin liitettävien pöytäkirjojen tekemisestä.

               (5)Komissio sai onnistuneesti verbaalinoottien vaihdolla päätökseen maailmanlaajuista siviilisatelliittinavigointijärjestelmää (GNSS) koskevaan Euroopan yhteisön ja sen jäsenvaltioiden sekä Ukrainan yhteistyösopimukseen liitettävästä pöytäkirjasta, jäljempänä ’pöytäkirja’, Ukrainan kanssa käydyt neuvottelut, jotta Bulgarian tasavallan, Kroatian tasavallan ja Romanian liittyminen Euroopan unioniin voidaan ottaa huomioon.

               (6)Neuvoston päätöksen [XXX]
                  1
                mukaisesti pöytäkirja allekirjoitettiin [...], sillä varauksella, että pöytäkirjan tekeminen saatetaan päätökseen myöhemmin.

               (7)Sen vuoksi pöytäkirja olisi hyväksyttävä unionin ja sen jäsenvaltioiden puolesta,

               ON HYVÄKSYNYT TÄMÄN PÄÄTÖKSEN:

               1 artikla

               Hyväksytään unionin ja sen jäsenvaltioiden puolesta maailmanlaajuista siviilisatelliittinavigointijärjestelmää (GNSS) koskevaan Euroopan yhteisön ja sen jäsenvaltioiden sekä Ukrainan yhteistyösopimukseen liitettävä pöytäkirja, jolla Bulgarian tasavallan, Kroatian tasavallan ja Romanian liittyminen Euroopan unioniin voidaan ottaa huomioon.

               Pöytäkirjan teksti on liitetty tähän päätökseen.

               2 artikla

               Neuvoston puheenjohtaja nimeää henkilön, jolla on oikeus antaa Euroopan unionin ja sen jäsenvaltioiden puolesta pöytäkirjan 4 artiklassa tarkoitettu ilmoitus, jolla Euroopan unioni ja sen jäsenvaltiot ilmaisevat sitoutuvansa sopimukseen.

               3 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        Neuvoston päätös maailmanlaajuista siviilisatelliittinavigointijärjestelmää (GNSS) koskevaan Euroopan yhteisön ja sen jäsenvaltioiden sekä Ukrainan yhteistyösopimukseen liitettävän pöytäkirjan allekirjoittamisesta Euroopan unionin ja sen jäsenvaltioiden puolesta Bulgarian tasavallan, Kroatian tasavallan ja Romanian Euroopan unioniin liittymisen huomioon ottamiseksi (EUVL L , , s. ).


               EUROOPAN KOMISSIO
            Bryssel 4.10.2019
            COM(2019) 442 final
            Ehdotus
            EUROOPAN PARLAMENTIN JA NEUVOSTON PÄÄTÖS
            Euroopan globalisaatiorahaston varojen käyttöönotosta Belgian hakemuksen johdosta – EGF/2019/001 BE/Carrefour

               PERUSTELUT

               EHDOTUKSEN TAUSTA

               1.Euroopan globalisaatiorahaston, jäljempänä ’EGR’, rahoitustukeen sovellettavat säännöt vahvistetaan Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17. joulukuuta 2013 annetussa Euroopan parlamentin ja neuvoston asetuksessa (EU) N:o 1309/2013,
                  1
                jäljempänä ’EGR-asetus’.

               2.Belgia toimitti 20. kesäkuuta 2019 hakemuksen EGF/2019/001 BE/Carrefour EGR:n rahoitustuen saamiseksi Carrefour Belgique SA:n Belgiassa toteuttamien työntekijävähennysten
                  2
                vuoksi.

               3.Arvioituaan hakemuksen komissio on tullut EGR-asetuksen kaikkien sovellettavien säännösten mukaisesti siihen tulokseen, että edellytykset rahoitustuen saamiseksi EGR:stä täyttyvät.

               HAKEMUKSEN TIIVISTELMÄ

                        EGR-hakemus

                        EGF/2019/001 BE/Carrefour

                        Jäsenvaltio

                        Belgia

                        Asianomaiset alueet (NUTS-taso
                           3
                         2)

                        Työntekijävähennykset koskevat koko Belgiaa.

                        Hakemuksen jättämispäivä

                        20. kesäkuuta 2019

                        Ilmoitus hakemuksen vastaanottamisesta

                        20. kesäkuuta 2019

                        Lisätietopyyntö

                        4. heinäkuuta 2019

                        Lisätietojen toimittamisen määräaika

                        15. elokuuta 2019

                        Arvioinnin päättämisen määräaika

                        7. marraskuuta 2019

                        Toimintakriteeri

                        EGR-asetuksen 4 artiklan 1 kohdan a alakohta

                        Ensisijainen yritys

                        Carrefour Belgique SA

                        Asianomaisten yritysten määrä

                        1

                        Toimiala

                        (NACE Rev. 2:n kaksinumerotaso)
                           4

                        Kaksinumerotaso 47 – Vähittäiskauppa (pl. moottoriajoneuvojen ja moottoripyörien kauppa)

                        Viiteajanjakso (neljä kuukautta):

                        30. marraskuuta 2018 – 30. maaliskuuta 2019

                        Viiteajanjaksona tapahtuneet työntekijävähennykset (a)

                        751

                        Työntekijävähennykset ennen viiteajanjaksoa tai sen jälkeen (b)

                        268

                        Vähennettyjen työntekijöiden kokonaismäärä (a + b)

                        1 019

                        Tukeen oikeutettujen työntekijöiden kokonaismäärä

                        1 019

                        Kohteena olevien työntekijöiden kokonaismäärä

                        400

                        Kohteena olevien työelämän ja koulutuksen ulkopuolella olevien nuorten (nk. NEET-nuoret) määrä

                        330

                        Yksilöllisten palvelujen talousarvio euroina

                        2 665 047

                        EGR:n täytäntöönpanon talousarvio
                           5
                         euroina

                        55 000

                        Kokonaistalousarvio euroina

                        2 720 047

                        EGR:n tuki euroina (60 %)

                        1 632 028

               HAKEMUKSEN ARVIOINTI

               Menettely

               4.Belgia toimitti hakemuksen EGF/2019/001 BE/Carrefour 20. kesäkuuta 2019 eli 12 viikon kuluessa siitä päivästä, jona EGR-asetuksen 4 artiklassa esitetyt toimintakriteerit täyttyivät. Komissio vahvisti samana päivänä vastaanottaneensa hakemuksen ja pyysi Belgialta lisätietoja 4. heinäkuuta 2019. Nämä lisätiedot toimitettiin kuuden viikon kuluessa pyynnön esittämisestä. Täydellisen hakemuksen vastaanottamisesta alkava 12 viikon määräaika, jonka kuluessa komission olisi saatettava päätökseen arviointinsa siitä, täyttääkö hakemus rahoitustuen myöntämisen edellytykset, päättyy 7. marraskuuta 2019.

               Hakemuksen tukikelpoisuus

               Asianomaiset yritykset ja edunsaajat

               5.Hakemus koskee 751:tä Carrefour Belgique SA:n vähentämää työntekijää. Yritys toimii NACE Rev.2 -kaksinumerotasoon 47 (Vähittäiskauppa (pl. moottoriajoneuvojen ja moottoripyörien kauppa)) luokitetulla toimialalla. Carrefour Belgiquen työntekijävähennykset koskevat koko Belgiaa.

               Toimintakriteerit

               6.Belgia jätti hakemuksen käyttäen perustana EGR-asetuksen 4 artiklan 1 kohdan a alakohdan toimintakriteeriä, jossa edellytetään, että vähintään 500 työntekijää vähennetään jäsenvaltiossa sijaitsevasta yrityksestä neljän kuukauden viiteajanjaksona, mukaan luettuina työntekijät, jotka vähennetään yrityksen toimittajien tai jatkojalostajien palveluksesta, ja/tai itsenäiset ammatinharjoittajat, jotka lopettavat työskentelynsä yrityksen toimittajille tai jatkojalostajille.

               7.Hakemuksen neljän kuukauden viiteajanjakso alkoi 30. marraskuuta 2018 ja päättyi 30. maaliskuuta 2019. Carrefour Belgique vähensi viiteajanjaksolla 751 työntekijää.

               Työntekijävähennysten ja työskentelyn loppumisen laskeminen

               8.Kaikki viiteajanjaksona tehdyt työntekijävähennykset (yhteensä 751) on laskettu päivästä, jona työsopimus päättyi tosiasiallisesti tai jona sen voimassaolo päättyi.

               Tukeen oikeutetut edunsaajat

               9.Edellä jo tarkoitettujen työntekijöiden lisäksi tukeen oikeutettuja edunsaajia ovat ne 268 työntekijää, jotka vähennettiin ennen viiteajanjaksoa tai sen jälkeen. Nämä työntekijät vähennettiin sen jälkeen, kun 25. tammikuuta 2018 oli annettu yleinen ilmoitus suunnitelluista työntekijävähennyksistä.
                  6
                Tällä on selkeä syy-yhteys tapahtumaan, joka aiheutti vähennykset viiteajanjakson aikana.

               10.Tukeen oikeutettuja edunsaajia on näin ollen yhteensä 1 019.

               Työntekijävähennysten ja globalisaatiosta johtuvien maailmankaupan huomattavien rakenteellisten muutosten välinen yhteys

               11.Belgian mukaan vähittäiskaupassa on tapahtumassa merkittäviä muutoksia, jotka johtuvat globalisaatiosta (verkkokaupasta) ja johtavat työntekijävähennyksiin. Myös kuluttajien tottumusten muuttuminen ja digitalisaatio vaikuttavat vähittäiskauppaan.

               12.Verkkomyynti on maailmanlaajuisesti kasvanut tasaisesti jo monia vuosia. Vuonna 2015 vähittäiskaupan globaali verkkomyynti oli 7,4 prosenttia vähittäiskaupan kokonaiskulutuksesta. Vuonna 2017 sen arvo oli jo 2 382 biljoonaa Yhdysvaltain dollaria, eli kasvua oli edellisvuodesta 28 prosenttia ja osuus koko maailman vähittäismyynnistä 10,4 prosenttia. Vuonna 2019 verkkokaupan odotetaan kasvavan maailmanlaajuisesti 20,7 prosenttia, jolloin sen osuus vähittäiskaupan kokonaiskulutuksesta olisi 14,1 prosenttia.
                  7

               Vähittäiskaupan verkkomyynti maailmanlaajuisesti 2017–2019
                  (biljoonaa Yhdysvaltain dollaria, muutosprosentti, prosenttiosuus kaikesta vähittäismyynnistä)

                        Vähittäiskaupan verkkomyynti

                        Muutos (%)

                        Osuus kaikesta vähittäismyynnistä (%)

               13.Kasvu on ennusteiden mukaan jatkumassa tulevina vuosina. Vuonna 2023 verkkomyynnin odotetaan olevan maailmanlaajuisesti kolminkertainen vuoden 2018 myyntiin verrattuna, jolloin sen osuus vähittäiskaupan kokonaiskulutuksesta olisi 22 prosenttia.
                  8

               Vähittäiskaupan verkkomyynti maailmanlaajuisesti 2020–2023 (ennuste)
               (biljoonaa Yhdysvaltain dollaria, muutosprosentti, prosenttiosuus kaikesta vähittäismyynnistä)

                        Vähittäiskaupan verkkomyynti

                        Muutos (%)

                        Osuus kaikesta vähittäismyynnistä (%)

               14.EU:ssa verkko-ostoksia tekevien prosenttiosuus väestöstä kasvoi siten, että kun se oli 47 prosenttia vuonna 2013, vuonna 2018 osuus oli jo 69 prosenttia.
                  9
                Samalla kun verkko-ostoksia tekevien määrä on noussut, on muuttunut myös se, mitä verkkokauppiaita asiakkaat suosivat. Kotimaisilta kauppiailta verkko-ostoksia tekevien määrä on vähentynyt, jos kohta vain yhdellä prosenttiyksiköllä (osuus oli 89 % vuonna 2013 ja 88 % vuonna 2018). Toisesta EU-maasta tehdyt verkko-ostokset puolestaan kasvoivat merkittävästi 26:sta 36 prosenttiin, ja verkko-ostaminen EU:n ulkopuolisilta kauppiailta on yhä suositumpaa: se kasvoi samalla ajanjaksolla 14:stä 26 prosenttiin.
                  10

               15.Markkinapaikat ovat olennainen osa sähköistä kaupankäyntiä. Niistä kolme suurinta ovat maailmanlaajuisesti toimivat Amazon, AliExpress ja eBay.

               Kuluttajien valinnat
                  (viimeisin toisesta maasta tehty verkko-ostos)
                  11

               16.Hintavertailut saavat kuluttajat kääntymään tällaisten EU:n ulkopuolisissa maissa toimivien kansainvälisten verkkokauppojen puoleen. EU:n ulkopuolelta tehdyillä verkko-ostoksilla on suuri vaikutus EU:n perinteisiin vähittäismyymälöihin.

               17.Nämä globaalit suuntaukset koskevat myös Belgiaa. Belgialaisen Comeosin
                  12
                mukaan vuonna 2018 belgialaisista 67 prosenttia teki verkko-ostoksia, kun osuus oli vuonna 2012 vain 46 prosenttia. Kasvua oli kuudessa vuodessa siis 21 prosenttiyksikköä. Kaikista verkko-ostoksia tekevistä belgialaisista ostaa verkosta kuukausittain 44 prosenttia ja viikoittain 9 prosenttia. Belgialaisista verkko-ostajista 42 prosenttia käyttää ostoksiinsa tavallisesti yli 150 euroa kuukaudessa. Verkko-ostoksia tekevistä belgialaisista 39 prosenttia ilmoittaa käyttävänsä verkko-ostoksiin vuonna 2019 enemmän tai selvästi enemmän rahaa kuin edellisvuonna. Puolelle vastaajista on samantekevää, onko verkkokauppa belgialainen vai ei.
                  13

               18.Vähittäiskaupan osalta on tähän mennessä jätetty kymmenen EGR-hakemusta, joista kaksi perustui kauppaan liittyvään globalisaatioon
                  14
                ja kahdeksan maailmanlaajuiseen rahoitus- ja talouskriisiin.
                  15

               Työntekijävähennyksiin ja toiminnan lopettamiseen johtaneet tapahtumat

               19.Carrefour Belgique toimii kolmen erinimisen ketjun kautta: Carrefour Express (lähikaupat), joka on tuottava ja laajentuva ketju (uusia kauppoja avataan vuosittain 20–25), Carrefour Market (supermarketit), joka on tuoretuotteisiin keskittyvä ketju ja joka sekin laajenee ja suunnittelee avaavansa vuosittain 10 kauppaa, ja Carrefour Hypermarkets. Kaikkiaan 45:stä Carrefour-hypermarketista 19 ei ole kannattavia.
                  16

               20.Työntekijävähennyksiin johtaneet tapahtumat ovat yhden Carrefour hypermarketin sulkeminen ja eräiden vielä toiminnassa olevien hypermarkettien liiketilan osien vuokraaminen ulkopuolisille vähittäiskauppiaille. Kuten edellä todettiin, EU:n ulkopuolisilta kauppiailta tehdyillä verkko-ostoksilla on suuri vaikutus EU:n perinteisiin vähittäismyymälöihin.

               21.Ne tuotteet, joiden verkkomyynti on jo nyt suurta tai odotusten mukaan kasvaa lähitulevaisuudessa, kuuluvat myös hypermarkettien non-food-valikoimaan. Muotiin liittyvät tuotteet ovat verkkokaupassa nk. kypsä tuote. Nousevia tuotteita
                  17
                ovat painetut ja sähköiset kirjat, tietokoneet ja elektroniikka, terveys- ja kauneudenhoitotuotteet ja viihdetuotteet. Sitä vastoin vain harvat belgialaiset kuluttajat ostavat elintarvikkeita verkosta, mutta verkkokauppiaiden mukaan elintarvikekaupan suosio on kasvamassa.
                  18

               22.Carrefourin tapauksessa verkkomyynnin kasvu on osaltaan vähentänyt non-food-tuotteiden myyntiä sen hypermarketeissa (non-food-tuotteiden liikevaihto pieneni 6 % vuonna 2017, ja vuodesta 2010 vähennystä oli 19 %), mikä on heikentänyt tämän tyyppisten myymälöiden kannattavuutta. Belgia ilmoitti, että työntekijävähennysten pääsyynä ovat edellä kuvatut non-food-sektorin vaikeudet.

               Carrefour-hypermarkettien liikevaihto. Non-food
                  19
               .
               (kaikkine veroineen)
                  (vuosimuutos prosentteina)

               Carrefour-hypermarkettien kannattavuus
                  20

               (ROC
                  21
               miljoonina euroina)

               Työntekijöiden vähentämisten odotettu vaikutus paikalliseen, alueelliseen tai kansalliseen talouteen ja työllisyyteen

               23.Vaikka työntekijävähennykset koskevat koko maata, Belgia odottaa niiden vaikuttavan erityisen kielteisesti Vallonian työllisyystilanteeseen ja sen myötä koko alueen talouteen. Odotetun vaikutuksen taustalla on se, että alueella on niukalti työpaikkoja ja alueen työttömyysaste on suhteellisen korkea, minkä vuoksi on odotettavissa, että työpaikkansa menettäneiden työntekijöiden on vaikea työllistyä uudelleen. Tämä koskee etenkin 50 vuotta täyttäneitä, kun otetaan huomioon, että joka neljäs työnhakija Valloniassa on yli 55-vuotias.

               24.Siitäkin huolimatta, että työnhakijoiden määrä oli vuonna 2018 alueella 1,5 prosenttia pienempi kuin edellisvuonna, Vallonian työttömyysaste (8,6 %
                  22
               ) oli yli kaksi kertaa niin suuri kuin Flanderissa (3,5 %
                  23
               ) ja korkeampi kuin EU:n keskiarvo 6,9 prosenttia. Myös muut indikaattorit osoittavat työmarkkinoiden toimivan Valloniassa heikommin: tilapäistyöt vähenivät (työtunnit vähenivät 2,3 % joulukuusta 2017 joulukuuhun 2018), tilapäinen työttömyys kasvoi (+5,8 % vuositasolla) ja konkurssien määrä kasvoi vuoden 2018 viimeisellä neljänneksellä (+5 % verrattuna vuoden 2017 viimeiseen neljännekseen). Lisäksi työpaikkojen luomisen odotetaan hidastuvan vuonna 2019 (noin 15 000 työpaikkaa vähemmän kuin vuonna 2018).
                  24

               25.Vuonna 2018 Vallonian työnhakijoista 57 prosenttia oli pitkäaikaistyöttömiä (yli 12 kuukautta), ja yli kaksi vuotta työttöminä olleiden osuus pitkäaikaistyöttömien työnhakijoiden kokonaismäärästä oli 67 prosenttia.
                  25

               26.Comeos toteaa, että vaikka Belgian vähittäiskauppa-alan työllisyys ei vielä olekaan laskussa, on olemassa huoli siitä, että varastojen digitalisointi ja automatisointi vaikuttaa hyvinkin pian tuhansiin suhteellisen vähän ammattitaitoa vaativiin työpaikkoihin.
                  26

               Kohteena olevat edunsaajat ja ehdotetut toimet

               Kohteena olevat edunsaajat

               27.Koska työllisyystilanne on Valloniassa erityisen vaikea, Belgia uskoo, että toimenpiteisiin osallistuvat vain ne alueen 400 työntekijää, jotka ovat menettäneet työpaikkansa. Kyseisten työntekijöiden jakauma sukupuolen, kansalaisuuden ja iän mukaan on seuraava:

                        Ryhmä

                        Kohteena olevien edunsaajien lukumäärä
                           (työntekijät)

                        Sukupuoli:

                        Miehiä:

                        118

                        (29,5 %)

                        Naisia:

                        282

                        (70,5 %)

                        Kansalaisuus:

                        EU-kansalaisia:

                        379

                        (94,8 %)

                        Muita kuin EU-kansalaisia:

                        21

                        (5,2 %)

                        Ikäryhmä:

                        15–24-vuotiaita:

                        0

                        (0,0 %)

                        25–29-vuotiaita:

                        7

                        (1,7 %)

                        30–54-vuotiaita:

                        68

                        (17,0 %)

                        55–64-vuotiaita:

                        325

                        (81,3 %)

                        yli 64-vuotiaita:

                        0

                        (0,0 %)

               28.Belgia tarjoaa lisäksi EGR:n tuella yhteisrahoitettavia yksilöllisiä palveluja enintään 330:lle työelämän ja koulutuksen ulkopuolella olevalle nuorelle (NEET-nuorelle), jotka olivat alle 25-vuotiaita hakemuksen jättöpäivänä, koska 5 kohdassa tarkoitetut 240 työntekijävähennystä toteutettiin NUTS 2 -tason alueilla Hainaut (BE32) ja Liège (BE33), joilla 15–24-vuotiaiden nuorten työttömyysaste oli ainakin 20 prosenttia
                  27
                vuodelta 2018 saatavilla olevien tietojen perusteella.
                  28

               29.Toimenpiteisiin osallistuvien tukeen oikeutettujen edunsaajien kokonaismäärän odotetaan näin ollen olevan 730, kun luvussa ovat mukana työelämän ja koulutuksen ulkopuolella olevat nuoret.

               Ehdotettujen toimien tukikelpoisuus

               30.Vähennetyille työntekijöille ja työelämän ja koulutuksen ulkopuolella oleville nuorille tarjottavat yksilölliset palvelut koostuvat seuraavista toimista:

               –Tuki/ohjaus/integrointi: Tällä palvelupaketilla laajennetaan niitä Carrefourin entisten työntekijöiden tueksi tarkoitettuja perustoimia, joita Vallonian julkisen työvoimapalvelun (Forem) uudelleentyöllistämisyksiköt toteuttavat irtisanovan yrityksen puolesta. Peruspalvelujen voimassaoloa jatketaan pakollista määräaikaa
                  29
                pitempään, ja vähennetyille työntekijöille tarjotaan lisäpalveluja, joilla tuetaan esimerkiksi aktiivista työnhakua sekä työnhakijoiden ja työpaikkojen saattamista yhteen.

               Työelämän ja koulutuksen ulkopuolella olevien nuorten tukemisesta ja aktivoimisesta huolehtivat Forem ja sen ammattiliittokumppanit.

               Työelämän ja koulutuksen ulkopuolella oleville nuorille tarjotaan mahdollisuus osallistua intensiiviseen, yhdeksän kuukautta kestävään sosiaalis-ammatilliseen Coup de boost -tukijärjestelyyn. Osallistujille tarjotaan erilaisia ryhmä- ja yksilöllisiä toimia, joista mainittakoon työnhakuun liittyvät toimet (työhaastatteluun valmistautuminen, haastattelupyynnön esittäminen jne.), joilla kehitetään itseluottamusta ja viestintätaitoja, työelämään tutustumiseen ja koulutukseen liittyvät toimet (vierailut, harjoittelut, työkokeilut...), neuvojien ja/tai sosiaalityöntekijöiden kanssa järjestettävät henkilökohtaiset tapaamiset, joissa autetaan nuorta sopivan ammatin etsimisessä, räätälöity tiedottaminen työlainsäädännöstä ja sosiaalisista oikeuksista ja tuki hallinnollisissa menettelyissä, vaihtotoiminta, jossa nuoret voivat tukea toisiaan ja jakaa kokemuksiaan työstä, työnhausta ja koulutuksesta, jne.

               Tarkoituksena on, että tukitoimien päätyttyä NEET-nuori saa ensimmäisen työpaikan tai osallistuu ammattipätevyyteen tähtäävään koulutusohjelmaan. Tukea on tarkoitus antaa myös Coup de boost -järjestelyn jälkeen. Sen tarkoituksena on varmistaa, että NEET-nuori pääsee kunnolla mukaan koulutukseen tai työelämään, ja löytää ratkaisu mahdollisiin ongelmiin.

               –Koulutus, uudelleenkoulutus ja ammatillinen koulutus. Työntekijöillä ja työelämän ja koulutuksen ulkopuolella olevilla nuorilla on mahdollisuus hyödyntää Foremin ja sen kumppanien tarjoamia peruskoulutuspalveluja. Lisäksi tarjolla on erityisiä työnhakumoduuleja. Kun ammatinvalinnanohjaaja on tehnyt profiloinnin ja validoinut henkilökohtaisen ammattiin tähtäävän suunnitelman, tarjotaan kartoitettuihin tarpeisiin sovitettua koulutusta. Myös perustaitoihin (kielitaito, matematiikka, tietotekniikan käyttö jne.) liittyvää koulutusta on tarjolla sitä tarvitseville nuorille.

               –Yrityksen perustamista valmisteleva tuki. Tähän työntekijöille suunnattuun toimenpiteeseen kuuluu analysointi- ja ohjausvaihe, yrittäjyyteen liittyviä tiedotustoimia, tiedotustilaisuuksia, joissa kerrotaan yrityksen perustamismahdollisuuksista alueellisten talousanalyysien pohjalta, ja verkostoitumista sopivien yrittäjien ja sertifioitujen start-up-valmentajien kanssa.

               –Avustus yrityksen perustamiseen. Työntekijöille, jotka perustavat yrityksen tai alkavat toimia itsenäisinä ammatinharjoittajina, myönnetään enintään 15 000 euron suuruinen avustus. Avustus maksetaan kahdessa erässä sen jälkeen, kun toiminnan tosiasiallisesta kehittämisestä on esitetty asiakirjanäyttöä.

               –Avustukset. 1) Työnhakuavustukset ja koulutusavustukset. Työntekijöille ja työelämän ja koulutuksen ulkopuolella oleville nuorille myönnetään avustuksena 1 euro jokaisesta tunnista, jona he tosiasiallisesti osallistuvat koulutukseen tai Foremin uudelleentyöllistämisyksikköjen työnhakutoimenpiteisiin.
                  30
                2) Tuki matkakuluihin. Alueellisen ja alueidenvälisen liikkuvuuden edistämiseksi myönnetään työntekijöille ja työelämän ja koulutuksen ulkopuolella oleville nuorille, jotka ottavat vastaan työpaikan joko yli 60 kilometrin päästä kotoaan tai yli neljän tunnin (edestakaisen) työmatkan päästä, kerta-avustuksena 500 tai 750 euroa.
                  31
                3) Yrityksen perustamista valmisteleva tuki. Yrityksen perustaville työntekijöille myönnetään perustamisvaiheessa
                  32
                350 euron kuukausiavustus enintään 12 kuukauden ajaksi. 4) Kouluunpaluuavustus. Työntekijöille ja työelämän ja koulutuksen ulkopuolella oleville nuorille, jotka suorittavat vähintään vuoden mittaiset kokopäiväiset opinnot (études de plein exercice), myönnetään 350 euron kuukausiavustus.

               31.Edellä kuvatut ehdotetut toimet ovat aktiivisia työmarkkinatoimenpiteitä, jotka kuuluvat EGR-asetuksen 7 artiklassa esitettyihin tukikelpoisiin toimiin. Toimet eivät korvaa passiivisia sosiaalisen suojelun toimenpiteitä.

               32.Belgia on toimittanut vaaditut tiedot toimista, jotka ovat asianomaiselle yritykselle pakollisia kansallisen lainsäädännön tai työehtosopimusten nojalla. Viranomaiset ovat vahvistaneet, ettei EGR: n rahoitustuella korvata tällaisia toimia.

               Alustava talousarvio

               33.Kokonaiskustannukset ovat arviolta 2 720 047 euroa. Yksilöllisten palvelujen osuus on 2 665 047 euroa ja valmistelu-, hallinnointi-, tiedotus-, mainonta-, valvonta- ja raportointitoimien osuus 55 000 euroa.

               34.EGR:ltä haettu rahoitusosuus on yhteensä 1 632 028 euroa (60 % kokonaiskustannuksista).

                        Toimet

                        Arvioitu osallistujamäärä

                        Arvioidut kustannukset osallistujaa kohti
                        (euroa)
                           33

                        Arvioidut kokonaiskustannukset

                        (euroa)
                           34

                        Yksilölliset palvelut (EGR-asetuksen 7 artiklan 1 kohdan a ja c alakohta)

                        Tuki/ohjaus/integrointi
                           (Accompagnement, orientation, mobilisation et insertion)

                        730

                        2 241

                        1 636 130

                        Koulutus, uudelleenkoulutus ja ammatillinen koulutus
                           (Formation et modules specifiques)

                        460

                        941

                        432 710

                        Yrityksen perustamista valmisteleva tuki
                           (Dispositif d'accompagnement à l'entreprenariat)

                        250

                        463

                        115 743

                        Avustus yrityksen perustamiseen
                           (Bourse de lancement)

                        10

                        10 000

                        100 000

                        Välisumma (a):

                        Prosenttiosuus yksilöllisten palvelujen paketista

                        –

                        2 284 583

                        (85,72 %)

                        Avustukset ja kannustimet (EGR-asetuksen 7 artiklan 1 kohdan b alakohta)

                        Avustukset
                           (Allocations et primes)

                        730

                        521

                        380 464

                        Välisumma (b):

                        Prosenttiosuus yksilöllisten palvelujen paketista

                        –

                        380 464

                        (14,28 %)

                         EGR-asetuksen 7 artiklan 4 kohdan mukaiset toimet

                        1. Valmistelutoimet

                        –

                        0

                        2. Hallinnointi

                        –

                        10 000

                        3. Tiedotus ja mainonta

                        –

                        15 000

                        4. Valvonta ja raportointi

                        –

                        30 000

                        Välisumma (c):

                        Prosenttiosuus kokonaiskustannuksista

                        –

                        55 000

                        (2,02 %)

                        Kustannukset yhteensä (a + b + c)

                        –

                        2 720 047

                        EGR:n rahoitusosuus (60 % kokonaiskustannuksista)

                        –

                        1 632 028

               35.Edellä olevassa taulukossa EGR-asetuksen 7 artiklan 1 kohdan b alakohdan mukaisiksi toimiksi yksilöityjen toimien kustannukset ovat enintään 35 prosenttia yksilöllisten palvelujen koordinoidun paketin kokonaiskustannuksista. Belgia on vahvistanut näiden toimien edellytyksenä olevan, että kohteena olevat edunsaajat osallistuvat aktiivisesti työnhaku- tai koulutustoimiin.

               36.Belgia on vahvistanut, että itsenäiseen ammatinharjoittamiseen, yritysten perustamiseen ja yritysten toiminnan jatkamiseen työntekijöiden johdolla liittyvät investointikustannukset ovat enintään 15 000 euroa edunsaajaa kohti.

               Menojen tukikelpoisuuskausi

               37.Belgia aloitti yksilöllisten palvelujen tarjoamisen kohteena oleville edunsaajille 1. joulukuuta 2018. Kyseisten toimien menoihin voidaan näin ollen myöntää EGR:n rahoitustukea 1. joulukuuta 2018 ja 20. kesäkuuta 2021 väliseltä ajalta.

               38.Belgialle on aiheutunut hallinnollisia kuluja EGR:n täytäntöönpanosta 25. tammikuuta 2018 lähtien. Valmistelu-, hallinnointi-, tiedotus- ja mainonta-, valvonta- ja raportointitoimien menoihin voidaan näin ollen myöntää EGR:n rahoitustukea 25. tammikuuta 2018 ja 20. joulukuuta 2021 väliseltä ajalta.

               Täydentävyys suhteessa kansallisin tai unionin varoin rahoitettuihin toimiin

               39.Kansallinen ennakko- tai osarahoitus tulee Vallonian aluehallinnon (Région Wallonne) varoista.

               40.Belgia on vahvistanut, että EGR:n rahoitustukea saaviin edellä kuvattuihin toimiin ei saada tukia muista unionin rahoitusvälineistä.

               Menettelyt, joita noudatetaan kohteena olevien edunsaajien tai heidän edustajiensa tai työmarkkinaosapuolten sekä paikallis- ja aluehallinnon viranomaisten kuulemiseksi

               41.Belgia on ilmoittanut, että yksilöllisten palvelujen koordinoidun paketin laadinnassa on kuultu työmarkkinaosapuolia.

               42.Työntekijöiden edustajille suunnatun tiedottamisen ja heidän kuulemisensa, joka on pakollista, lisäksi on perustettu kriisiryhmä, joka määrittelee sosiaaliohjelman ja koordinoi asianomaisten julkisten palvelujen toimia. Vallonian julkiset työvoimapalvelut ovat kuulleet ammattiliittoja erinäisistä uudelleentyöllistämisratkaisuista,
                  35
                ja ammattiliittoja, ammatinvalinnanohjaajia ja suoraan vähennettyjen työntekijöiden kanssa yhteydessä olleita sosiaalityöntekijöitä on kuultu työntekijöiden uudelleen- ja täydennyskoulutustarpeista.
                  36

               Hallinnointi- ja valvontajärjestelmät

               43.Belgia on ilmoittanut komissiolle, että rahoitustuen hallinnoinnista ja valvonnasta vastaavat samat elimet, joille kuuluu myös ESR:n hallinnointi ja valvonta.

               Asianomaisen jäsenvaltion sitoumukset

               44.Belgia on toimittanut kaikki tarvittavat vakuutukset seuraavista:

               –Suunniteltuihin toimiin osallistumisen ja täytäntöönpanon osalta noudatetaan yhdenvertaisen kohtelun ja syrjimättömyyden periaatteita.

               –Kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu.

               –Carrefour, joka on jatkanut toimintaansa irtisanomisten jälkeen, on noudattanut henkilöstön vähentämistä koskevia oikeudellisia velvoitteitaan ja turvannut työntekijänsä asianmukaisesti.

               –Suunniteltuihin toimiin ei saada rahoitustukea muista unionin rahastoista tai rahoitusvälineistä, ja kaksinkertainen rahoitus estetään.

               –Suunnitellut toimet täydentävät rakennerahastoista rahoitettuja toimia.

               –EGR-rahoitustuki on unionin menettelyllisten ja aineellisoikeudellisten valtiontukisääntöjen mukaista.

               TALOUSARVIOVAIKUTUKSET

               Talousarvioesitys

               45.EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten vuosia 2014–2020 koskevan monivuotisen rahoituskehyksen vahvistamisesta 2. joulukuuta 2013 annetun neuvoston asetuksen (EU, Euratom) N:o 1311/2013
                  37
                12 artiklassa säädetään.

               46.Tutkittuaan hakemuksen EGR-asetuksen 13 artiklan 1 kohdassa vahvistettujen edellytysten suhteen ja otettuaan huomioon kohteena olevien edunsaajien määrän, suunnitellut toimet ja arvioidut kustannukset komissio ehdottaa, että EGR:stä otetaan käyttöön 1 632 028 euroa eli 60 prosenttia suunniteltujen toimien kokonaiskustannuksista rahoitustuen myöntämiseksi hakemukselle.

               47.Euroopan parlamentti ja neuvosto tekevät talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2. joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  38
                13 kohdan mukaisesti yhdessä ehdotetun päätöksen EGR:n varojen käyttöönotosta.

               Muut asiaan liittyvät asiakirjat

               48.Samaan aikaan kun komissio esittää ehdotuksen päätökseksi EGR:n varojen käyttöönottamisesta, se esittää Euroopan parlamentille ja neuvostolle asianomaista budjettikohtaa koskevan määrärahasiirtoehdotuksen, jonka määrä on 1 632 028 euroa.

               49.Samaan aikaan kun komissio tekee ehdotuksen päätökseksi EGR:n varojen käyttöönottamisesta, se antaa täytäntöönpanosäädöksen muodossa rahoitustukea koskevan päätöksen, joka tulee voimaan päivänä, jona Euroopan parlamentti ja neuvosto antavat päätöksen EGR:n varojen käyttöönottamisesta.

               Ehdotus

               EUROOPAN PARLAMENTIN JA NEUVOSTON PÄÄTÖS

               Euroopan globalisaatiorahaston varojen käyttöönotosta Belgian hakemuksen johdosta – EGF/2019/001 BE/Carrefour

               EUROOPAN PARLAMENTTI JA EUROOPAN UNIONIN NEUVOSTO, jotka

               ottavat huomioon Euroopan unionin toiminnasta tehdyn sopimuksen,

               ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013
                  39
                ja erityisesti sen 15 artiklan 4 kohdan,

               ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  40
                ja erityisesti sen 13 kohdan,

               ottavat huomioon Euroopan komission ehdotuksen

               sekä katsovat seuraavaa:

               (1)Euroopan globalisaatiorahaston, jäljempänä ’EGR’, tarkoituksena on tarjota tukea globalisaatiosta johtuvien maailmankaupan huomattavien rakenteellisten muutosten, maailmanlaajuisen rahoitus- ja talouskriisin jatkumisen taikka uuden maailmanlaajuisen rahoitus- ja talouskriisin vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja auttaa heitä integroitumaan uudelleen työmarkkinoille.

               (2)EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten neuvoston asetuksen (EU, Euratom) N:o 1311/2013
                  41
                12 artiklassa säädetään.

               (3)Belgia toimitti 20 päivänä kesäkuuta 2019 hakemuksen EGR:n varojen ottamiseksi käyttöön Carrefour Belgique SA:n Belgiassa toteuttamien työntekijävähennysten vuoksi. Hakemusta on täydennetty lisätiedoin asetuksen (EU) N:o 1309/2013 8 artiklan 3 kohdan mukaisesti. Hakemus on asetuksen (EU) N:o 1309/2013 13 artiklassa säädettyjen EGR:n rahoitustuen vahvistamista koskevien vaatimusten mukainen.

               (4)Asetuksen (EU) N:o 1309/2013 6 artiklan 2 kohdan mukaisesti Belgia on päättänyt tarjota EGR:n tuella yhteisrahoitettuja yksilöllisiä palveluja myös 330:lle työelämän ja koulutuksen ulkopuolella olevalle nuorelle.

               (5)Tämän vuoksi EGR:stä olisi otettava käyttöön 1 632 028 euroa rahoitustuen myöntämiseksi Belgian hakemuksen perusteella.

               (6)Jotta EGR:n varat saataisiin käyttöön mahdollisimman nopeasti, tätä päätöstä olisi sovellettava siitä päivästä, jona se hyväksytään,

               OVAT HYVÄKSYNEET TÄMÄN PÄÄTÖKSEN:

               1 artikla

               Otetaan Euroopan globalisaatiorahastosta käyttöön 1 632 028 euroa maksusitoumusmäärärahoina ja maksumäärärahoina osana varainhoitovuotta 2019 koskevaa unionin yleistä talousarviota.

               2 artikla

               Tämä päätös tulee voimaan sinä päivänä, jona se julkaistaan Euroopan unionin virallisessa lehdessä. Sitä sovelletaan [sen hyväksymispäivästä]
                  42*.

               Tehty Brysselissä

                  Euroopan parlamentin puolesta
                        Neuvoston puolesta

                  Puhemies
                        Puheenjohtaja

                     (1)

                        EUVL L 347, 20.12.2013, s. 855.

                     (2)

                        EGR-asetuksen 3 artiklan mukaisessa merkityksessä.

                     (3)

                        Komission asetus (EU) N:o 1046/2012, annettu 8 päivänä marraskuuta 2012, yhteisestä tilastollisten alueyksiköiden nimikkeistöstä (NUTS) annetun Euroopan parlamentin ja neuvoston asetuksen (EY) N:o 1059/2003 täytäntöönpanosta siltä osin kuin on kyse aikasarjojen toimittamisesta uutta alueellista jaottelua varten (EUVL L 310, 9.11.2012, s. 34).

                     (4)

                        EUVL L 393, 30.12.2006, s. 1.

                     (5)

                        Asetuksen (EU) N:o 1309/2013 7 artiklan 4 kohdan mukaisesti.

                     (6)

                  http://www.gondola.be/fr/news/food-retail/plan-de-transformation-carrefour-belgique-signature-du-protocole-daccord
                  .

                     (7)

                        Vähittäiskaupan verkkomyynti maailmanlaajuisesti (
                  https://www.emarketer.com/content/global-ecommerce-2019
                  )
                  .

                     (8)

                        Ks. edellinen alaviite.

                     (9)

                        Eurostat. Yksityishenkilöiden Internet-hankinnat [isoc_ec_ibuy].

                     (10)

                        Eurostat.
                  https://ec.europa.eu/eurostat/statistics-explained/pdfscache/46776.pdf
                  .

                     (11)

                        Tutkimus rajatylittäviä verkko-ostoksia tekevistä asiakkaista, 2017.
                  https://www.eurocommerce.eu/media/159952/2018.07.02%20-%20ecommerce%20report_annex.pdf

                     (12)

                        Belgian kauppa- ja palvelualan liitto.

                     (13)

                        Comeos. E-commerce Belgium 2018.
                  https://static.comeos.be/E-commerce_Belgium_2018.pdf

                     (14)

                        Käsillä oleva hakemus ja hakemus EGF/2017/005 FI/Retail, COM(2017) 618.

                     (15)

                        EGF/2010/010 CZ/Unilever, COM(2011) 61,
                     EGF/2010/016 ES/Aragón Retail, COM(2010) 615,
                     EGF/2011/004 EL/ALDI Hellas, COM(2011) 580,
                     EGF/2014/009 EL/Sprider Stores, COM(2014) 620,
                     EGF/2014/013 EL/Odyssefs Fokas, COM(2014) 702,
                     EGF/2015/011 GR/Supermarket Larissa, COM(2016) 210,
                     EGF/2016/005 NL/Drenthe Overijssel Retail, COM(2016) 742, ja
                     EGF/2017/003 GR Attica Retail, COM(2017) 613.

                     (16)

                        Carrefour. Plan de transformation Carrefour Belgique (tammikuu 2018).

                     (17)

                        Nousevat tuotteet ovat tuotteita, joita monet kuluttajat ostavat verkossa jo nyt ja joita he aikovat ostaa jatkossa useammin.

                     (18)

                        Comeos. E-commerce Belgium 2018 (mainittu teos).

                     (19)

                        Carrefour. Plan de transformation Carrefour Belgique (tammikuu 2018).

                     (20)

                        Ks. edellinen alaviite.

                     (21)

                        Asiakkuuksien arvoa mittaava ROC (return on customers) on kauppojen kannattavuudesta kertova indikaattori. Sillä lasketaan asiakkaiden vaikutus kannattavuuteen suhteessa tehtyihin ja jatkettaviin investointeihin, joilla pyritään palvelemaan asiakkaita, pitämään heidät tyytyväisinä ja säilyttämään heidät. ROC määritetään laskemalla yhteen yrityksen tarkastelunhetkiset rahavirrat ja muutokset asiakaspääomassa ja jakamalla summa jakson alun kokonaisasiakaspääomalla.

                     (22)

                        Statbel
                     (
                  https://statbel.fgov.be/fr/themes/emploi-formation/marche-du-travail/emploi-et-chomage#panel-11
                  )

                     (23)

                        Ks. edellinen alaviite.

                     (24)

                        Le Forem. Marché de l’emploi. Tendances et conjoncture en Wallonie. Tammikuu 2019.

                     (25)

                        Iweps. Séries statistiques du marché du travail en Wallonie. Joulukuu 2018.
                     (
                  https://www.iweps.be/wp-content/uploads/2019/01/dmc1812.pdf
                  )

                     (26)

                  https://www.lecho.be/entreprises/grande-distribution/Malgre-Carrefour-l-emploi-dans-la-grande-distribution-a-progresse/9976847

                     (27)

                        Hainaut (27,6 %), Liège (21,1 %).

                     (28)

                        Lähde: Eurostat, tietojoukko [lfst_r_lfu3rt].

                     (29)

                        Yli 45-vuotiaat työntekijät: 6 kuukautta (60 tuntia). Enintään 44-vuotiaat työntekijät: 3 kuukautta (30 tuntia).

                     (30)

                        Vallonian aluehallinnon asetus, 29. tammikuuta 2004 (Décret relatif au plan d’accompagnement des reconversions)

                     (31)

                        500 euroa autolla ja 750 euroa julkisilla liikennevälineillä tehtäviin työmatkoihin.

                     (32)

                        Avustus päättyy yrityksen aloittaessa toimintansa.

                     (33)

                        Desimaalien välttämiseksi työntekijää kohden arvioidut kustannukset on pyöristetty. Pyöristämisellä ei kuitenkaan ole vaikutusta kunkin toimenpiteen kokonaiskustannuksiin, jotka ovat edelleen samat kuin Belgian esittämässä hakemuksessa.

                     (34)

                        Kokonaiskustannukset eivät täsmää pyöristämisen vuoksi.

                     (35)

                        15. ja 27. maaliskuuta 2019.

                     (36)

                        15. maaliskuuta 2019.

                     (37)

                        EUVL L 347, 20.12.2013, s. 884.

                     (38)

                        EUVL C 373, 20.12.2013, s. 1.

                     (39)

                        EUVL L 347, 20.12.2013, s. 855.

                     (40)

                        EUVL C 373, 20.12.2013, s. 1.

                     (41)

                        Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).

                     (42)
                  *
                        Parlamentti lisää päivämäärän ennen julkaisemista EUVL:ssä.


               EUROOPAN KOMISSIO
            Bryssel 14.10.2019
            COM(2019) 462 final
            2019/0220(NLE)
            Ehdotus
            NEUVOSTON PÄÄTÖS
            Euroopan unionin ja sen jäsenvaltioiden sekä Mongolian kumppanuutta ja yhteistyötä koskevalla puitesopimuksella perustetussa sekakomiteassa sekä kaupan ja investointien alakomiteassa Euroopan unionin puolesta esitettävän kannan vahvistamisesta sekakomitean työjärjestyksen sekä kaupan ja investointien alakomitean työjärjestykseen vahvistamiseen

               PERUSTELUT

               1.Ehdotuksen kohde

               Tämä ehdotus koskee päätöstä Euroopan unionin ja sen jäsenvaltioiden sekä Mongolian kumppanuutta ja yhteistyötä koskevalla puitesopimuksella, jäljempänä ’sopimus’, perustetuissa sekakomiteassa sekä kaupan ja investointien alakomiteassa unionin puolesta esitettävän kannan vahvistamisesta sekakomitean työjärjestyksen sekä kaupan ja investointien alakomitean työjärjestyksen suunniteltuun vahvistamiseen.

               2.Ehdotuksen tausta

               2.1.EU:n ja Mongolian kumppanuutta ja yhteistyötä koskeva puitesopimus

               Sopimuksen tavoitteena on vahvistaa EU:n ja sen jäsenvaltioiden sekä Mongolian välistä kumppanuutta ja syventää ja tehostaa yhteistyötä yhteistä etua koskevissa asioissa yhteisten arvojen ja periaatteiden pohjalta. Sopimuksella luodaan johdonmukaiset, oikeudellisesti sitovat puitteet EU:n ja Mongolian välisille suhteille. Sopimus tuli voimaan 1 päivänä marraskuuta 2017.

               2.2.Sekakomitea sekä kaupan ja investointien alakomitea

               Sekakomitea perustetaan sopimuksen 56 artiklalla. Sen päätehtävinä on a) varmistaa sopimuksen moitteeton toiminta ja täytäntöönpano, b) vahvistaa sopimuksen tavoitteita koskevat painopisteet ja c) antaa suosituksia sopimuksen tavoitteiden saavuttamiseksi.

               Sekakomitea antaa tarvittaessa suosituksia ja tekee päätöksiä sopimuksen erityisten näkökohtien toteuttamiseksi. Sekakomitea kokoontuu riittävän korkealla tasolla, ja se vahvistaa oman työjärjestyksensä. Se voi perustaa erikoistuneita työryhmiä käsittelemään erityiskysymyksiä.

               Kaupan ja investointien alakomitea perustetaan sopimuksen 28 artiklalla. Sen tehtävänä on avustaa sekakomiteaa sen tehtävien hoitamisessa kaikilla kauppaan ja investointeihin liittyvillä yhteistyön aloilla.

               2.3.Sekakomitean sekä kaupan ja investointien alakomitean suunniteltu säädös

               Sekakomitea tekee päätöksen työjärjestyksensä ja erikoistuneiden työryhmien vahvistamisesta. Kaupan ja investointien alakomitea tekee päätöksen työjärjestyksensä vahvistamisesta, jäljempänä ’suunniteltu säädös’.

               Suunniteltujen säädösten tarkoituksena on vahvistaa sekakomitean toimintaa ohjaava työjärjestys sekä kaupan ja investointien alakomitean ja erikoistuneiden työryhmien työjärjestys sopimuksen 28 artiklan 3 kohdan ja 56 artiklan 6 kohdan mukaisesti, jotta sopimus voidaan panna täytäntöön.

               3.Unionin puolesta esitettävä kanta

               Unionin puolesta esitettävän kannan tarkoituksena on vahvistaa EU:n ja Mongolian sekakomitean, kaupan ja investointien alakomitean ja erikoistuneiden työryhmien työjärjestykset. Kannan olisi perustuttava sekakomitean sekä kaupan ja investointien alakomitean päätösluonnoksiin.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädökset, joilla on oikeusvaikutuksia”, kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  1
               .

               4.1.2.Soveltaminen tässä asiassa

               Sekakomitea sekä kaupan ja investointien alakomitea ovat sopimuksella eli tässä tapauksessa Euroopan unionin ja sen jäsenvaltioiden sekä Mongolian kumppanuutta ja yhteistyötä koskevalla puitesopimuksella perustettuja elimiä.

               Säädökset, jotka näiden elinten on määrä antaa, ovat säädöksiä, joilla on oikeusvaikutuksia. Tämä johtuu siitä, että sekakomitea sekä kaupan ja investointien alakomitea tekevät sopimuksen 56 artiklan 2 kohdan mukaisesti päätöksiä, jotka sitovat sopimuksen osapuolia.

               Suunnitelluilla säädöksillä ei täydennetä eikä muuteta sopimuksen institutionaalisia rakenteita.

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta esitettävä kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos toinen näistä tavoitteista tai osatekijöistä on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä voi olla vain yksi aineellinen oikeusperusta eli se, jota pääasiallinen tai ensisijainen tavoite tai osatekijä edellyttää.

               Kun suunnitellulla säädöksellä on useita tavoitteita tai kun siihen sisältyy useita osatekijöitä, joita ei voida erottaa toisistaan ja joista yksikään ei ole toisiin nähden liitännäinen, SEUT-sopimuksen 218 artiklan 9 kohdan nojalla annettavan päätöksen aineellisessa oikeusperustassa on poikkeuksellisesti mainittava kaikki asianmukaiset oikeusperustat.

               4.2.2.Soveltaminen tässä asiassa

               Suunnitelluilla säädöksillä pyritään edistämään sopimuksen tavoitteita ja helpottamaan sen täytäntöönpanoa. Sekakomitean työjärjestys koskee sopimuksella perustetun elimen yleistä toimintaa. Näin ollen päätöksen soveltamisala on määritettävä koko sopimuksen perusteella.
                  2

               Tässä tapauksessa sopimuksen ensisijainen tavoite ja osatekijä on yhteistyö kehitysmaan kanssa (SEUT-sopimuksen 209 artikla).
                  3
                Näin ollen oikeusperustan olisi oltava SEUT-sopimuksen 209 artikla.

               4.3.Päätelmät

               Ehdotetun päätöksen oikeusperustan olisi oltava SEUT-sopimuksen 209 artikla yhdessä sen 218 artiklan 9 kohdan kanssa.

               5.Suunnitellun säädöksen julkaiseminen

               Koska sekakomitean säädöksellä vahvistetaan sen työjärjestys, se on aiheellista julkaista Euroopan unionin virallisessa lehdessä sen jälkeen kun se on hyväksytty.

               2019/0220 (NLE)

               Ehdotus

               NEUVOSTON PÄÄTÖS

               Euroopan unionin ja sen jäsenvaltioiden sekä Mongolian kumppanuutta ja yhteistyötä koskevalla puitesopimuksella perustetussa sekakomiteassa sekä kaupan ja investointien alakomiteassa Euroopan unionin puolesta esitettävän kannan vahvistamisesta sekakomitean työjärjestyksen sekä kaupan ja investointien alakomitean työjärjestykseen vahvistamiseen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 209 artiklan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan unionin ja sen jäsenvaltioiden sekä Mongolian kumppanuutta ja yhteistyötä koskeva puitesopimus, jäljempänä ’sopimus’, tuli voimaan 1 päivänä marraskuuta 2017.

               (2)Sopimuksen 56 artiklan 1 kohdalla perustetaan sekakomitea, jonka tehtävänä on varmistaa sopimuksen moitteeton toiminta ja täytäntöönpano.

               (3)Sopimuksen 56 artiklan 6 kohdassa määrätään, että sekakomitea vahvistaa oman työjärjestyksensä, ja 56 artiklan 4 kohdan mukaan sekakomitea voi perustaa erityisiä työryhmiä.

               (4)Sopimuksen 28 artiklan 1 kohdalla perustetaan kaupan ja investointien alakomitea.

               (5)Sopimuksen 28 artiklan 3 kohdassa määrätään, että kaupan ja investointien alakomitea vahvistaa oman työjärjestyksensä.

               (6)Sopimuksen tehokkaan täytäntöönpanon varmistamiseksi sekakomitean työjärjestys olisi hyväksyttävä mahdollisimman pian.

               (7)Sen vuoksi on aiheellista määrittää kanta, joka esitetään unionin puolesta sekakomiteassa sekä kaupan ja investointien alakomiteassa. Sekakomiteassa sekä kaupan ja investointien alakomiteassa esitettävän unionin kannan olisi perustuttava liitteenä oleviin sekakomitean sekä kaupan ja investointien alakomitean päätösluonnoksiin,

               ON HYVÄKSYNYT TÄMÄN PÄÄTÖKSEN:

               1 artikla

               EU:n ja Mongolian sekakomiteassa unionin puolesta esitettävän kannan, joka koskee sekakomitean työjärjestyksen suunniteltua vahvistamista, on perustuttava tähän päätökseen liitettyyn sekakomitean päätösluonnokseen.

               EU:n ja Mongolian kaupan ja investointien alakomiteassa unionin puolesta esitettävän kannan, joka koskee kaupan ja investointien alakomitean työjärjestyksen suunniteltua vahvistamista, on perustuttava tähän päätökseen liitettyyn kaupan ja investointien alakomitean päätösluonnokseen.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Asia C-399/12, Saksa v. neuvosto (OIV), ECLI:EU:C:2014:2258, 61–64 kohta.

                     (2)

                        Asia C-244/17, komissio v. neuvosto (Kazakstan), ECLI:EU:C:2018:662, 40 kohta.

                     (3)

                        Kehityspolitiikan soveltamisalan osalta ks. asia C-377, komissio v. neuvosto (Filippiinit), 36 ja 37 kohta.

    ---documentbreak---

               EUROOPAN KOMISSIO
            Bryssel 14.10.2019
            COM(2019) 462 final
            LIITTEET
            asiakirjaan
            Ehdotus neuvoston päätökseksi
            Euroopan unionin ja sen jäsenvaltioiden sekä Mongolian kumppanuutta ja yhteistyötä koskevalla puitesopimuksella perustetussa sekakomiteassa sekä kaupan ja investointien alakomiteassa Euroopan unionin puolesta esitettävän kannan vahvistamisesta sekakomitean työjärjestyksen sekä kaupan ja investointien alakomitean työjärjestykseen vahvistamiseen

               LIITE I

               Euroopan unionin ja sen jäsenvaltioiden sekä Mongolian kumppanuutta ja yhteistyötä koskevalla puitesopimuksella perustetun sekakomitean, jäljempänä ’EU:n ja Mongolian sekakomitea’, päätös N:o 1/...,

               annettu...,

               työjärjestyksensä vahvistamisesta

               EU:N JA MONGOLIAN SEKAKOMITEA, joka

               ottaa huomioon Euroopan unionin ja sen jäsenvaltioiden sekä Mongolian kumppanuutta ja yhteistyötä koskevan puitesopimuksen, jäljempänä ’sopimus’, ja erityisesti sen 56 artiklan,

               sekä katsoo seuraavaa:

               (1)Sopimus tuli voimaan 1 päivänä marraskuuta 2017.

               (2)Sopimuksen 56 artiklan 6 kohdan mukaan EU:n ja Mongolian sekakomitea vahvistaa oman työjärjestyksensä,

               ON PÄÄTTÄNYT SEURAAVAA:

               Ainoa artikla

               Vahvistetaan EU:n ja Mongolian sekakomitean työjärjestys sellaisena kuin se esitetään liitteessä.

               Tämä päätös tulee voimaan päivänä, jona se hyväksytään.

               Tehty Brysselissä/Ulaanbaatarissa

               EU:n ja Mongolian sekakomitean puolesta

               Puheenjohtaja

               LIITE

               EU:N JA MONGOLIAN SEKAKOMITEAN TYÖJÄRJESTYS

               1 artikla
               Kokoonpano ja puheenjohtaja

               1.
                     Euroopan unionin ja sen jäsenvaltioiden sekä Mongolian kumppanuutta ja yhteistyötä koskevan puitesopimuksen 56 artiklan mukaisesti perustettu sekakomitea, jäljempänä ’EU:n ja Mongolian sekakomitea’, suorittaa sopimuksen 56 artiklassa määrätyt tehtävät.

               2.
                     EU:n ja Mongolian sekakomitea koostuu osapuolten mahdollisimman korkean tason edustajista sopimuksessa määritellyn mukaisesti.

               3.
                     Mongolian ulkoministeri ja unionin ulkoasioiden ja turvallisuuspolitiikan korkea edustaja toimivat vuorotellen EU:n ja Mongolian sekakomitean puheenjohtajana aina yhden kalenterivuoden ajan. Puheenjohtajat voivat siirtää ylemmälle virkamiehelle valtuutensa toimia puheenjohtajana kaikissa tai joissakin EU:n ja Mongolian sekakomitean kokouksissa.

               2 artikla
                  Kokoukset

               1.
                     EU:n ja Mongolian sekakomitea kokoontuu tavallisesti kerran vuodessa, elleivät osapuolet toisin sovi. EU:n ja Mongolian sekakomitean kokoukset kutsuu koolle puheenjohtaja. Kokoukset pidetään vuorotellen Brysselissä ja Ulaanbaatarissa yhteisesti sovittavana päivänä. Jos osapuolet niin sopivat, kumman tahansa sopimuspuolen pyynnöstä voidaan pitää EU:n ja Mongolian sekakomitean ylimääräisiä kokouksia.

               2.
                     EU:n ja Mongolian sekakomitean kokouksia voidaan poikkeuksellisesti ja osapuolten suostumuksella pitää myös käyttäen teknisiä keinoja, kuten videoneuvottelua.

               3 artikla
                  Valtuuskunnat

               1.
                     Kumpikin osapuoli ilmoittaa ennen kutakin EU:n ja Mongolian sekakomitean kokousta puheenjohtajalle valtuuskuntansa aiotun kokoonpanon.

               2.
                     Puheenjohtaja voi osapuolten suostumuksella kutsua kokoukseen asiantuntijoita tai muiden elinten edustajia tarkkailijoiksi tai esitelmöimään jostakin asiasta. Osapuolet sopivat ehdot, joiden mukaisesti nämä asiantuntijat tai muiden elinten edustajat voivat osallistua kokouksiin.

               4 artikla
                  Tiedottaminen yleisölle

               1.
                     EU:n ja Mongolian sekakomitean kokoukset eivät ole julkisia, ellei puheenjohtaja toisin päätä osapuolten suostumuksella. Kun osapuoli toimittaa EU:n ja Mongolian sekakomitealle luottamuksellisiksi määriteltyjä tietoja, toisen osapuolen on käsiteltävä kyseisiä tietoja luottamuksellisina.

               2.
                     EU:n ja Mongolian sekakomitea voi harkintansa mukaan antaa yleisölle lausuntoja.

               5 artikla
                  Sihteeristö

               Euroopan ulkosuhdehallinnon edustaja ja Mongolian hallituksen edustaja toimivat yhdessä EU:n ja Mongolian sekakomitean sihteereinä. Heidän tietoonsa on saatettava kaikki puheenjohtajalle suunnatut ja häneltä peräisin olevat viestit kaikissa kirjallisissa muodoissa, myös sähköpostitse.

               6 artikla
                  Kokousten esityslistat

               1.
                     Puheenjohtaja laatii kutakin EU:n ja Mongolian sekakomitean kokousta varten alustavan esityslistan. Alustava esityslista ja muut tarvittavat asiakirjat lähetetään osapuolille viimeistään 21 päivää ennen kokouspäivää.

               2.
                     Kumpikin osapuoli voi pyytää puheenjohtajaa ottamaan jonkin asian esityslistalle.

               3.
                     EU:n ja Mongolian sekakomitea hyväksyy esityslistan kunkin kokouksen alussa. Osapuolten niin sopiessa esityslistalle voidaan ottaa asioita, joita ei ole merkitty alustavaan esityslistaan.

               4.
                     EU:n ja Mongolian sekakomitean sihteerit julkaisevat EU:n ja Mongolian sekakomitean alustavan esityslistan ennen kokousta.

               5.
                     Erityisolosuhteissa ja osapuolten suostumuksella puheenjohtaja voi lyhentää 1 kohdassa tarkoitettua määräaikaa johonkin erityistapaukseen liittyvien vaatimusten huomioon ottamiseksi.

               7 artikla
                  Yhteisesti hyväksytyt pöytäkirjamerkinnät

               1.
                     EU:n ja Mongolian sekakomitean kokousten päätelmät kirjataan yhteisesti hyväksyttyjen pöytäkirjamerkintöjen muodossa.

               2.
                     Puheenjohtaja laatii yhteenvedon EU:n ja Mongolian sekakomitean kussakin kokouksessa tekemistä päätelmistä. Sihteerit laativat näiden päätelmien pohjalta yhdessä pöytäkirjaluonnoksen mieluiten kokouksen lopuksi tai viimeistään 30 kalenteripäivän kuluttua kokouspäivästä.

               3.
                     EU:n ja Mongolian sekakomitea hyväksyy luonnoksen mieluiten kokouksen lopuksi tai viimeistään 45 kalenteripäivän kuluttua kokouspäivästä tai muusta EU:n ja Mongolian sekakomitean sopimasta päivästä. Kun EU:n ja Mongolian sekakomitea on hyväksynyt pöytäkirjaluonnoksen, puheenjohtaja allekirjoittaa kaksi alkuperäiskappaletta. Kumpikin osapuoli saa yhden alkuperäiskappaleen.

               8 artikla
                  Päätökset ja suositukset

               1.
                     EU:n ja Mongolian sekakomitea voi hyväksyä suosituksia tai päätöksiä sopimuksen tavoitteiden saavuttamiseksi.

                2.
                     EU:n ja Mongolian sekakomitean päätösten nimeksi tulee ”päätös” ja suositusten nimeksi ”suositus”, ja nimeä seuraa järjestysnumero, antamispäivä sekä kuvaus aiheesta. Kussakin päätöksessä ilmoitetaan sen voimaantulopäivä.

               3.
                     Olosuhteiden niin vaatiessa EU:n ja Mongolian sekakomitea voi hyväksyä päätöksensä tai suosituksensa kirjallista menettelyä noudattaen.

               4.
                     EU:n ja Mongolian sekakomitean päätökset ja suositukset tehdään kahtena puheenjohtajan allekirjoittamana todistusvoimaisena kappaleena.

               5.
                     Osapuolet voivat julkaista EU:n ja Mongolian sekakomitean päätökset ja suositukset omissa virallisissa lehdissään.

               9 artikla
                  Kulut

               1.
                     Kumpikin osapuoli vastaa sille EU:n ja Mongolian sekakomitean kokouksiin osallistumisesta aiheutuvista niin henkilöstö-, matka- ja oleskelukuluista kuin postitus- ja televiestintäkuluistakin. Kumpikin osapuoli vastaa kuluista, joita sille aiheutuu tulkkauksesta kokouksissa sekä kääntämisestä.

               2.
                     Kokouksen järjestävä osapuoli vastaa kokouksen järjestelyihin liittyvistä kuluista sekä asiakirjojen kopiointikuluista.

               10 artikla
                  Erityistyöryhmät

               1.
                     EU:n ja Mongolian sekakomitea voi perustaa työryhmiä avukseen tehtäviensä hoitamista varten.

               2.
                     EU:n ja Mongolian sekakomitea voi päättää lakkauttaa minkä tahansa erityistyöryhmän taikka vahvistaa niiden työjärjestyksen tai muuttaa sitä.

               3.
                     Eritystyöryhmillä on päätöksentekovalta. Ne raportoivat EU:n ja Mongolian sekakomitealle kunkin kokouksensa jälkeen yksityiskohtaisesti, niin suullisesti kuin kirjallisestikin, ja ne voivat antaa suosituksia EU:n ja Mongolian sekakomitealle.

               11 artikla
                  Työjärjestyksen muuttaminen

               Työjärjestystä voidaan muuttaa sopimuspuolten yhteisellä sopimuksella 8 artiklan mukaisesti.

               LIITE II

               Euroopan unionin ja sen jäsenvaltioiden sekä Mongolian kumppanuutta ja yhteistyötä koskevalla puitesopimuksella perustetun EU:n ja Mongolian kaupan ja investointien alakomitean, jäljempänä ’EU:n ja Mongolian kaupan ja investointien alakomitea’, päätös N:o 1/...,

               annettu...,

               työjärjestyksensä vahvistamisesta

               EU:N JA MONGOLIAN KAUPAN JA INVESTOINTIEN ALAKOMITEA, joka

               ottaa huomioon Euroopan unionin ja sen jäsenvaltioiden sekä Mongolian kumppanuutta ja yhteistyötä koskevan puitesopimuksen, jäljempänä ’sopimus’, ja erityisesti sen 28 artiklan,

               sekä katsoo seuraavaa:

               (1)Sopimuksen 28 artiklalla perustettiin EU:n ja Mongolian kaupan ja investointien alakomitea avustamaan sekakomiteaa sen tehtävien hoitamisessa kaikissa sopimuksen IV osaston soveltamisalaan kuuluvissa asioissa (kaupan alan yhteistyö ja investoinnit).

               (2)Sopimuksen 28 artiklan 3 kohdan mukaisesti EU:n ja Mongolia kaupan ja investointien alakomitea vahvistaa oman työjärjestyksensä,

               ON PÄÄTTÄNYT SEURAAVAA:

               Ainoa artikla

               Vahvistetaan EU:n ja Mongolian kaupan ja investointien alakomitean työjärjestys sellaisena kuin se esitetään liitteessä.

               Tämä päätös tulee voimaan päivänä, jona se hyväksytään.

               Tehty Brysselissä/Ulaanbaatarissa

               EU:n ja Mongolian kaupan ja investointien alakomitean puolesta

               Puheenjohtaja

               LIITE

               EU:N JA MONGOLIAN KAUPAN JA INVESTOINTIEN ALAKOMITEAN TYÖJÄRJESTYS

               1 artikla
                  Kokoonpano ja puheenjohtaja

               1.
                     Euroopan unionin ja sen jäsenvaltioiden sekä Mongolian kumppanuutta ja yhteistyötä koskevan puitesopimuksen 28 artiklalla perustettu alakomitea, jäljempänä ’EU:n ja Mongolian kaupan ja investointien alakomitea’, suorittaa sopimuksen 28 artiklan 2 kohdassa määrätyt tehtävät.

               2.
                      EU:n ja Mongolian kaupan ja investointien alakomitea koostuu unionin ja Mongolian asianmukaisen tason edustajista, ja sen puheenjohtajana toimii vuorotellen Euroopan komission asiasta vastaavan yksikön edustaja EU:n puolelta ja [...] Mongolian puolelta aina yhden kalenterivuoden ajan.

               2 artikla
                  Kokoukset

               1.
                     EU:n ja Mongolian kaupan ja investointien alakomitea kokoontuu vuosittain hieman ennen EU:n ja Mongolian sekakomitean kokousta. EU:n ja Mongolian kaupan ja investointien alakomitean kokoukset kutsuu koolle puheenjohtaja. Kokoukset pidetään vuorotellen Brysselissä ja Ulaanbaatarissa yhteisesti sovittavana päivänä. Jommankumman osapuolen pyynnöstä voidaan järjestää EU:n ja Mongolian kaupan ja investointien alakomitean erityisistuntoja, jos osapuolet niin sopivat.

               2.
                     Jos osapuolet niin sopivat, EU:n ja Mongolian kaupan ja investointien alakomitean kokouksia voidaan pitää myös videoneuvotteluina.

               3 artikla
                  Valtuuskunnat

               1.
                      Kumpikin osapuoli ilmoittaa ennen kutakin EU:n ja Mongolian kaupan ja investointien alakomitean kokousta puheenjohtajalle valtuuskuntansa aiotun kokoonpanon.

               2.
                     Puheenjohtaja voi osapuolten suostumuksella kutsua kokoukseen asiantuntijoita tai muiden elinten edustajia tarkkailijoiksi tai esitelmöimään jostakin asiasta. Osapuolet sopivat ehdot, joiden mukaisesti nämä tarkkailijat ja muiden elinten edustajat voivat osallistua kokouksiin.

               4 artikla
                  Tiedottaminen yleisölle

               1.
                     Ellei puheenjohtaja osapuolten suostumuksella toisin päätä, EU:n ja Mongolian kaupan ja investointien alakomitean kokoukset eivät ole julkisia. Kun osapuoli toimittaa EU:n ja Mongolian kaupan ja investointien alakomitealle luottamuksellisiksi määriteltyjä tietoja, toisen osapuolen on käsiteltävä kyseisiä tietoja luottamuksellisina.

               2.
                     EU:n ja Mongolian kaupan ja investointien alakomitea voi harkintansa mukaan antaa yleisölle lausuntoja ja raportteja.

               5 artikla
                  Sihteeristö

               1.
                     Euroopan komission asiasta vastaavan yksikön edustaja ja Mongolian ulkoministeriön edustaja toimivat yhdessä EU:n ja Mongolian kaupan ja investointien alakomitean sihteereinä.

               6 artikla
                  Kokousten esityslistat

               1.
                     Puheenjohtaja laatii kutakin EU:n ja Mongolian kaupan ja investointien alakomitean kokousta varten alustavan esityslistan.

               2.
                     Kumpikin osapuoli voi pyytää puheenjohtajaa ottamaan asian esityslistalle.

               3.
                     EU:n ja Mongolian kaupan ja investointien alakomitea hyväksyy esityslistan kunkin kokouksen alussa. Osapuolten niin sopiessa esityslistalle voidaan ottaa asioita, joita ei ole merkitty alustavaan esityslistaan.

               4.
                     EU:n ja Mongolian kaupan ja investointien alakomitean sihteerit julkaisevat EU:n ja Mongolian kaupan ja investointien alakomitean alustavan esityslistan ennen kokousta.

               7 artikla
                  Pöytäkirja

               1.
                     EU:n ja Mongolian kaupan ja investointien alakomitean kokousten päätelmät kirjataan yhteisesti hyväksyttyjen pöytäkirjamerkintöjen muodossa.

               2.
                     Puheenjohtaja laatii yhteenvedon EU:n ja Mongolian kaupan ja investointien alakomitean kussakin kokouksessa tekemistä päätelmistä ja raportoi niistä EU:n ja Mongolian sekakomitealle. Sihteerit laativat näiden päätelmien pohjalta yhdessä pöytäkirjaluonnoksen mieluiten kokouksen lopussa tai viimeistään 30 kalenteripäivän kuluessa kokouspäivästä.

               3.
                     EU:n ja Mongolian kaupan ja investointien alakomitea hyväksyy luonnoksen mieluiten kokouksen lopuksi tai viimeistään 45 kalenteripäivän kuluttua kokouspäivästä tai muusta EU:n ja Mongolian kaupan ja investointien alakomitean sopimasta päivästä.

               8 artikla
                  Päätökset

               1.
                     EU:n ja Mongolian kaupan ja investointien alakomitea voi antaa päätöksiä sopimuksen mukaisesti.

               2.
                     EU:n ja Mongolian kaupan ja investointien alakomitean päätösten nimeksi tulee ”kaupan ja investointien alakomitean päätös”, ja nimeä seuraa järjestysnumero, antamispäivä sekä kuvaus aiheesta. Kussakin päätöksessä ilmoitetaan sen voimaantulopäivä.

               3.
                     Olosuhteiden niin vaatiessa EU:n ja Mongolian kaupan ja investointien alakomitea voi hyväksyä päätöksensä kirjallista menettelyä noudattaen.

               4.
                     EU:n ja Mongolian kaupan ja investointien alakomitean päätökset tehdään kahtena puheenjohtajan allekirjoittamana todistusvoimaisena kappaleena.

               5.
                     Osapuolet voivat julkaista EU:n ja Mongolian kaupan ja investointien alakomitean päätökset omissa virallisissa lehdissään.

               9 artikla
                  Kulut

               1.
                     Kumpikin osapuoli vastaa sille EU:n ja Mongolian kaupan ja investointien alakomitean kokouksiin osallistumisesta aiheutuvista niin henkilöstö-, matka- ja oleskelukuluista kuin postitus- ja televiestintäkuluistakin. Kumpikin osapuoli vastaa kuluista, joita sille aiheutuu tulkkauksesta kokouksissa sekä kääntämisestä.

               2.
                     Kokouksen järjestävä osapuoli vastaa kokouksen järjestelyihin liittyvistä kuluista sekä asiakirjojen kopiointikuluista.

               10 artikla
                  Työjärjestyksen muuttaminen

               Työjärjestystä voidaan muuttaa sopimuspuolten yhteisellä sopimuksella.